 2 Ihe E Mere 22  Ndị bi na Jeruselem wee mee Ehazaya bụ ọdụdụ nwa ya eze nọnọdụ ya, nihi na ìgwè ọ lụọ ọ gbalaga ha na ndị Arab so bịa nebe ha mara ụlọikwuu gburu ndị niile tọrọ ya, Ehazaya nwa Jehoram wee malite ịchị dị ka eze Juda.Ehazaya gbara afọ iri abụọ na abụọ mgbe ọ malitere ịchị, ọ chịkwara otu afọ na Jeruselem. Aha nne ya bụ Atalaya nwa nwa Ọmraị.Ya onwe ya kwa jere ije nụzọ ụlọ Ehab jere, nihi na nne ya ghọrọ onye ndụmọdụ ya nime ihe ọjọọ.O wee na-eme ihe jọrọ njọ nanya Jehova, dị ka ụlọ Ehab mere, nihi na ha onwe ha ghọrọ ndị ndụmọdụ ya mgbe nna ya nwụsịrị, bụ nke wetaara ya mbibi.Ọ bụkwa ndụmọdụ ha ka ọ gbasoro, wee soro Jehoram nwa Ehab eze Izrel gaa buso Hazel eze Siria agha na Remọt-gilied, bụ ebe ndị ọgba ụta nọ gbaa Jehoram akụ.O wee lọta Jezril ka a gwọọ ya ahụ ahụ e merụrụ ya na Rema mgbe o busoro Hazel eze Siria agha.Ma, ọ bụ Chineke mere ka Ehazaya daa nihi ọbịbịa ọ bịara ịhụ Jehoram; mgbe ọ bịara, o so Jehoram gaa izute Jihu nwa nwa Nimshaị, bụ onye Jehova tere mmanụ ka o bipụ ụlọ Ehab.O wee ruo na ozugbo Jihu malitere imezu ihe e kpere nikpe megide ụlọ Ehab, ọ hụrụ ndị bụ ndị isi na Juda na ụmụ ụmụnne Ehazaya, bụ ndị na-ejere Ehazaya ozi, wee gbuo ha.O wee chọwa Ehazaya. Ha wee mesịa nwụde ya ka o zoro na Sameria, ha wee kpụtara ya Jihu. Ha wee gbuo ya, lie ya, nihi na ha sịrị: Ọ bụ nwa nwa Jehọshafat, bụ onye ji obi ya dum chọọ Jehova. Ọ dịghị onye si nụlọ Ehazaya nke nwere ike ịchị alaeze ahụ.Ma Atalaya nne Ehazaya hụrụ na nwa ya nwoke anwụọla. O wee bilie gbuo ụmụ eze niile bụ ndị si nụlọ Juda.Otú ọ dị, Jehoshabịat bụ ada eze si netiti ụmụ ndị ikom eze bụ ndị a chọrọ igbu kupụ Jehoash nwa Ehazaya na nzuzo wee debe ya na nwaanyị na-enye ya ara nọnụ ụlọ ndina nke dị nime. Jehoshabịat bụ ada Eze Jehoram, nwunye Jehoyada onye nchụàjà, nihi na ya onwe ya bụ nwanne Ehazaya, zoro ya nihi Atalaya, Atalaya egbughịkwa ya.O wee soro ha nọrọ nụlọ ezi Chineke, bụ ebe e zoro ya ruo afọ isii, ka Atalaya nọ na-achị ala ahụ dị ka eze nwaanyị. 